  Майя Бывальцева Глазкарысь В.Г. Короленко нимо кун пединстиутын дышетскем 23 егитъёс таяз арын горд дипломъёс басьтӥзы. Со сярысь дышетсконнилэн «ВКонакте» вотэсысь огиназ ивортэмын. Ваньмыз горд диплом басьтӥсьёс ужан инты бырйизы ни – ваньзы соос дышетон удысын ужалозы огинын ивортонысьГорд дипломъёсты сӥё-дано сётон ужрадын егитъёсты дышетсконзэс усто йылпумъяменызы ӟечкылазы институтлэн кивалтӥсез Янина Чиговская-Назарова, Удмуртиысь дышетонъя но тодосъя министр Светлана Больтникова, Глазкарлэн тӧроез Сергей Коновалов, Кар думалэн тӧроез Игорь Волков, озьы ик ёросъёсысь дышетонъя управлениослэн, школаослэн но нылпи садъёслэн кивалтӥсьёссы. 80 ар ӵоже Глазкарысь пединститут 50 сюреслэсь трос дышетӥсьёсты дасяз ни. Соос Удмуртиысь ваньмаз сямен дышетон юртъёсын, озьы ик мукет улосвылъёсын но кунъёсын ужало. Тодэ вайытом, кылем арын пединститутэз йылпумъям 247 адями пӧлысь 126 ӧнерчиос гуртъёсы ужаны мынӥзы. Тегъёс: Дышетон егитъёс Удмуртия Глазкар ГГПИ  